Tetovaža kao "tjelesna umjetnost"
Ovaj trend postao je toliko popularan da su ga poslodavci počeli ignorirati pri upošljavanju mladog kadra, no to se možda ponovo mijenja
Menadžeri u mnogim tvrtkama kažu da, premda će zanemariti malu naušnicu u obrvi, oni koji izgledaju kao ljudske zemljopisne karte zasigurno će se držati podalje od očiju javnosti, naravno, ako ih uopće odluče zaposliti Nekad prije samo su pijani mornari, motociklisti i članovi cirkusa imali tetovaže. A kada se govorilo o ljudima s dekoracijama, mislilo se na one koji su dobili odličja. No, sada se o njima misli kao o ljudima koji na sebi nose umjetničke radove. Prije pet godina, prema podacima jedne poznate tvrtke za upošljavanje iz Chicaga, jedna trećina studenata koji diplomiraju na sveučilištima i traže posao imaju neku vrst takozvane tjelesne umjetnosti, odnosno, tetovaže, naušnice na neobičnim mjestima, te druge vrste umjetničkog samoizražavanja koje uključuju bušenje kože. Prema članku u Washington Timesu, to znači da se milijun i tristo tisuća ljudi s tetovažama orlova i vragova, te imena bivših djevojaka, prijavljivalo za posao. Tako je to bilo prije pet godina. Mladi su se ljudi izrugivali starinskom stilu, iz vremena kad je netko s tetovažom zmaja koji riga vatru na obrazu bio presretan da dobije bilo kakav fizički posao. No, umjetnost na tijelima je postala popularna među mladima, a tvrtke koje su htjele uposliti mlade, talentirane ljude s novim idejama, shvatile su da moraju početi ignorirati tetovirane ruke i probušene nosove, ako žele dobiti najbolje mlade uposlenike. No, situacija se možda ponovno mijenja. Nakon nekoliko sudskih odluka koje su podržale otpuštanje uposlenika s vidljivim tetovažama, neke tvrtke ne žele upošljavati ljude s vidljivim tetovažama. Bez obzira na pravna pitanja, i pravo ljudi da izgledaju kao zatvorenici, neke savezne države imaju zakone koji izričito kažu da poslodavci imaju pravo otpustiti uposlenike u bilo kom trenutku, iz bilo kog razloga, ili jednostavno bez ikakvog razloga – stoji na jednoj internetskoj stranici. Menadžeri u mnogim tvrtkama kažu da, premda će zanemariti malu naušnicu u obrvi, oni koji izgledaju kao ljudske zemljopisne karte zasigurno će se držati podalje od očiju javnosti, naravno, ako ih uopće odluče zaposliti.